Source: http://www.changenet.sk/?section=kampane&x=924170
Timestamp: 2017-09-24 22:57:48+00:00

Document:
CHANGENET.SK | Kampane | Hromadná pripomienka verejnosti k návrhu zákona č. 186/2009 o finančnom sprostredkovaní a finančnom poradenstve.
Hromadná pripomienka verejnosti k návrhu zákona, ktorým sa mení a dopĺňa zákon č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov a ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov. Ministerstvo financií SR predložilo do medzirezortného pripomienkového konania návrh zákona, ktorým sa mení a dopĺňa zákon č. 186/2009 Z. z.. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov a ktorým sa dopĺňa zákon č. 39/2015 Z. z. o poisťovníctve.
Podľa predkladateľa je cieľom navrhovaného zákona je
implementácia smernice Európskeho parlamentu a Rady (EÚ) 2016/97 z 20. januára 2016 o distribúcii poistenia (prepracované znenie), ktorá nahradila smernicu 2002/92/ES Európskeho parlamentu a Rady z 9. decembra 2002 o sprostredkovaní poistenia (ďalej len „smernica“),
riešenie podnetov z aplikačnej praxe, najmä pokiaľ ide o úpravu osobitného finančného vzdelávania v oblasti požiadaviek na odbornú spôsobilosť osôb vykonávajúci finančné sprostredkovanie a finančné poradenstvo, ako aj sprísnenia podmienok, ktoré musia spĺňať právnické soby, ktoré poskytujú osobitné finančné vzdelávanie pre jednotlivé sektory a jednotlivé stupne odbornej spôsobilosti.
Hoci predkladateľ pri vypracovaní tejto právnej úpravy vychádzal aj z poznatkov a skúseností takmer všetkých zainteresovaných subjektov finančného trhu vyplývajúcich z aplikačnej praxe, predloženými návrhmi zákonov neodstránil podstatné problémy z aplikačnej praxi v sektore poistenia a zaistenia.
Predkladateľ v záujme dosiahnutia cieľov právnej úpravy taktiež navrhol oproti súčasnému stavu kvalitnejšiu reguláciu osobitného finančného vzdelávania finančných agentov a finančných poradcov, avšak v MPK nie je priložený návrh všeobecne záväzného právnej predpisu, ktorý by ozrejmil obsah a rozsah osobitného finančného vzdelávania. Považujeme nevyhnutné aj pre kvalitu vzdelávania (OFV) predložiť urýchlene sekundárnu legislatívu, aby návrh novely mohol byť vnímaný a posúdený s našimi pripomienkami a dopadmi komplexne. Predkladateľom odhadovaná priemerná výška nákladov na osobitné finančné vzdelávanie pri 15 hodinovej požiadavke stanovená približne na 60,- eur (30,- eur na deň) ročne na každého pracovníka vykonávajúceho finančné sprostredkovanie je hlboko podhodnotená, obzvlášť pre vyšší a najvyšší stupeň odbornej spôsobilosti.
Predložená novela podľa nášho názoru nepodporuje rovnosť podmienok a hospodársku súťaž sprostredkovateľov, sťažuje schopnosť slovenských sprostredkovateľov poistenia voľne pôsobiť v rámci celej Únie, čo spôsobí nižšiu úroveň ochrany spotrebiteľa a integráciu trhu.
Slovenské subjekty sú od prijatia 186/2009 Z.z. diskriminované v poskytovaní svojej činnosti voči zahraničným subjektom (predovšetkým poisťovacím maklérom), čo porušuje základné princípy „level playing field“, predražuje servis a finálne riešenia poistných krytí slovenským klientom.
Nemôžeme nespomenúť aj našu snahu podporovanú zamestnávateľmi na sprostredkovateľskom poistnom trhu z roku 2015 o vytvorenie štandardu povolania „poisťovací maklér“ v rámci operačného programu http://www.sustavapovolani.sk/sektorova_rada-22, ktoré žiaľ vďaka súčasnému zneniu 186/2009 Z.z. nebolo možné dosiahnuť tak, ako je to napríklad v Českej republike. http://katalog.nsp.cz/karta_p.aspx?id_jp=102475&kod_sm1=19
Pripomíname záväzok vlády v programovom vyhlásení o „prijímaní komplexných riešení na znižovanie administratívneho zaťaženia pri podnikaní. Analytické podklady pre legislatívny proces musia objektívne posúdiť výšku administratívnej zaťaženosti vo väzbe na efekt dosiahnutý navrhovanou reguláciou.“ Predložený návrh pre malých a stredných podnikateľov - sprostredkovateľov poistenia podľa nášho názoru predstavuje priveľkú záťaž.
Predkladateľ sa nezaoberal alternatívnymi návrhmi riešení, ktoré by viedli k dosiahnutiu predkladateľom definovaných cieľov, a ktoré boli vznesené napríklad zo strany viacerých asociácií na finančnom trhu napr. oddelením v návrhu zákona sektora poistenia od ostatných sektorov osobitnou časťou. V tejto hromadnej pripomienke navrhujeme najmä:
Upraviť v novele zákona v súčasnosti činnosti FS a FP pre sektor poistenia.
Doplniť do zákona nový typ samostatného sprostredkovateľa poistenia poisťovacieho makléra a podriadeného poisťovacieho makléra.
Požiadať v rámci MPK MFSR o predloženie návrhu „Obsahu a rozsahu osobitného finančného vzdelávania“ a koncepcie pre kontinuálne zvyšovanie OFV subjektov na poistnom trhu.
Požiadať o vysvetlenie navrhovanému § 32 zákona 186/2009 Z.z.
Zrušiť pravidelné skúšky pre stredný, vyšší a najvyšší stupeň odbornej spôsobilosti, ak osoba kontinuálne vykonáva svoju činnosť bez prerušenia.
Uviesť podmienky pre uchádzačov pre skúšky pre stredný stupeň odbornej spôsobilosti bez podmienky vykonávať skúšky každý sektor osobitného finančného vzdelávania.
Zaviesť rovnaké podmienky vzdelávania a overovania VFA a PFA pre sektor poistenia.
Vytvoriť prehľadný jednotný systém uznávania absolvovania OFV v zahraničí.
Materiál Návrh zákona zo dňa 19.06.2017 LP/2017/463
https://www.slov-lex.sk/legislativne-procesy/SK/LP/2017/463
Hromadnú pripomienku možno podporiť najneskôr v pondelok 10. júla 2017.
Hromadná pripomienka verejnosti k návrhu zákona, ktorým sa mení a dopĺňa zákon č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov a ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov. Ministerstvo financií SR predložilo do medzirezortného pripomienkového konania návrh zákona, ktorým sa mení a dopĺňa zákon č. 186/2009 Z. z.. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov a ktorým sa dopĺňa zákon č. 39/2015 Z. z. o poisťovníctve
Rezortné číslo: MF-/013161/2017-613
A. Pripomienky k jednotlivým bodom návrhu zákona:
1 ) k čl. I bod 50 navrhujeme zaviesť rovnaké podmienky pre odbornú spôsobilosť pre VFA a PFA
Odôvodnenie: Tento návrh nepodporuje rovnosť podmienok a hospodársku súťaž sprostredkovateľov poistenia. Nevidíme žiaden dôvod, aby VFA mal iné odborné spôsobilosti ako PFA (stredný stupeň odbornej spôsobilosti a vykonaná skúška).
2) k čl. I bod. 57 navrhujeme zaviesť len jednu/prvú skúšku pre každý stupeň a sektor a zrušiť súčasné pravidelné skúšky pre stredný, vyšší a najvyšší stupeň odbornej spôsobilosti, ak osoba kontinuálne vykonáva svoju činnosť bez prerušenia a vzdeláva sa kontinuálne.
V bode 57. návrhu novely v § 22 ods. 2 navrhujeme upraviť pre každý stupeň:
„Fyzická osoba, ktorá musí spĺňať požiadavky pre „každý stupeň“ stupeň odbornej spôsobilosti, je povinná každoročne absolvovať osobitné finančné vzdelávanie. Fyzická osoba musí pred registráciou v registri v závislosti od podmienok preukazovania odbornej spôsobilosti úspešne vykonať odbornú skúšku resp. odbornú skúšku s certifikátom.“
Nevidíme opodstatnený dôvod na sprísňovanie odbornej spôsobilosti, ide o neúmerné zaťaženie subjektov na trhu sprostredkovateľov (poistenia).
3) k čl. 61 Navrhujeme doplniť do § 22a ods. 4 bod d)
d) stupne odbornej spôsobilosti
Odôvodnenie: Pre záujemcov o OFV bude ihneď zrejmé, ktoré sektory a stupne daný poskytovateľ vykonáva. Viď nadväznosť na ďalšie pripomienky v nasledujúcich bodoch.
4) k čl. 61 Navrhujeme upraviť v ods.7 bod e)
e) „.... a to pre jednotlivé stupne odbornej spôsobilosti, v ktorých sa bude osobitné finančné vzdelávanie vykonávať.
Odôvodnenie: Podmieňovať vykonávanie OFV pre všetky stupne považujeme za neprimerané náročné s podstatným dopadom na kvalitu vzdelávania.
5) k čl.I 61 navrhujeme upraviť v ods.7 bod f)
f) „sektory a stupne, v ktorých má budúci poskytovateľ .....“
Odôvodnenie: rovnako ako predchádzajúcom bode.
6) k čl. I bod. 61 ods. 16 navrhujeme predložiť Návrh nového všeobecného záväzného predpisu z MFSR
Ide o rozhodujúci dokument pre naplnenia základných cieľov MFSR transpozície IDD, ktorý bude mať aj nemalé každoročné finančné dopady sprostredkovateľov poistenia a naplnenie kvality OFV na trhu. Odhadované náklady pre FA na vzdelávanie obzvlášť pre sektor poistenia v analýze dopadov považujeme za hlboko podhodnotené.
7) k čl. I bod 61 Vytvoriť prehľadný a nenáročný systém uznávania absolvovaných OFV v zahraničí pre slovenských sprostredkovateľov (poistenia a zaistenia).
Pri povinnosti ročne absolvovať minimálne 15 hodín OFV pre príslušný stupeň môže mať už v prvom roku po prijatí účinnosti zákona kapacitný problém vôbec absolvovať na Slovensku príslušné zodpovedajúce OFV. Už dnes osoby na poistnom trhu sprostredkovania poistenia využívajú možnosti vzdelávania napr. v ČR, Rakúsku a pod. a v predloženom návrh novely nie je stanovený mechanizmus poverenej inštitúcie na Slovensku, ktorá bude overovať dosiahnuté OFV mimo územia SR.
8) k čl. I bod 65 navrhujeme zrušiť ako celok a ponechať súčasné platné znenie v zákone.
Návrh predkladateľa spôsobuje výrazné navýšenie ľudských kapacít pre obsadenie funkcií odborného garanta. Sme za zachovanie súčasného stavu i vzhľadom na naše návrhy v časti B, jeden odborný garant pre jeden sektor bez ohľadu na kategóriu finančného agenta a/alebo poisťovacieho makléra.
9) k čl. I bodu 68. navrhujeme podrobne zvážiť či ide o rovnosť podmienok a hospodársku súťaž sprostredkovateľov.
V § 27 sa vypúšťa odsek 3, ktorou sa navrhuje majetkové prepojenie medzi finančným poradcom a finančným agentom a odstraňuje sa nedostatok z aplikačnej praxe pre právnické osoby, avšak samotný návrh novely zvyšuje pozitívnu diskrimináciu SFA živnostníkov podnikajúce fyzické osoby. Myslíme si, že ide o dôležitý argument na opätovné zváženie zrušenia delenia sprostredkovania a poradenstva v sektore poistenia alebo zaistenia, nakoľko viac ako 10 perc. aktívnych SFA ( viac ako 50 subjektov ) v registri NBS podnikajúci na základe SZČO nemá právny základ byť zapísaný v oboch registroch aj prípade splnenia všetkých predpísaných odborných náležitostí.
10) k čl. I bod 76 Navrhujeme zrušiť ako celok a ponechať súčasné platné znenie v zákone.
Návrh predkladateľa spôsobuje ďalšie každoročné zvyšovanie nákladov vrátane administratívnej náročnosti.
11) k čl. I bod. 81 dovoľujeme si požiadať o vysvetlenie k návrhu § 32 ods. 1
a) Prečo predkladateľ selektuje klientov a na základe akých skúseností alebo problémov aplikačnej praxe toto znenie navrhol ?
b) Ak pre neprofesionálneho klienta je to v návrhu nemožné, na základe akého zmluvného vzťahu by to bolo možné pre profesionálneho klienta, pri nezmenenom znení §6?
Odôvodnenie: Z pohľadu aplikačnej praxe je vysvetlenie dôležité pre následnú činnosť akéhokoľvek agenta alebo sprostredkovateľa poistenia v prospech ochrany spotrebiteľa.
12) k čl. I bod. 81 Dovoľujeme si požiadať písomne dovysvetliť do dôvodovej správy predkladateľa, ktorú výšku odmeny a ktorý typ sprostredkovateľa poistenia konkrétne má zverejniť voči klientovi uvedený údaj v §32 ods. 2?
Nejasné však z aplikačnej praxi ostáva, ktorý typ sprostredkovateľa poistenia má zverejňovať odmenu. V súčasnosti doplácajú na uvedené znenie malé, hlavne „jednoosobové spoločnosti“ sprostredkovateľov voči veľkým sieťam na nejasný výklad NBS zákona a považujeme to za podstatné pre ochranu spotrebiteľa a definovanie porovnateľných noriem v oblasti sprístupňovania informácií a zabezpečenia rovnakých podmienok medzi distribútormi.
13) k čl. I bod. 103 Predĺžiť lehotu v prechodných ustanoveniach § 42c
Navrhujeme predĺžiť lehotu z 30.septembra 2018 do 31.marca 2019.
Odôvodnenie: Sprostredkovatelia poistenia budú potrebovať viac času na zosúladenie s novými právnymi povinnosti v sektore.
14) k čl.II bod 3 ods. 13 ( novele zákona 39/20015 ) doplniť za každé slovo finančných agentov „...... ,poisťovacích maklérov“
Odôvodnenie: V zmysle predchádzajúcich pripomienok a navrhovaného vytvorenia nového typu sprostredkovateľa poistenia v časti B.
B. Návrh nových novelizačných bodov:
1. v čl.I navrhujeme nový novelizačný bod v príslušnom poradí,
Navrhujeme do bodu 12 Čl. I §4 doplniť písmenami t), u) , v), w), y,) z) pojmy/definície zo smernice IDD
„t) distribúcia poistenia sú činnosti spočívajúce v poradenstve, navrhovaní alebo vykonávaní iných prípravných prác vedúcich k uzavretiu zmlúv o poistení, uzatváraní takýchto zmlúv alebo spolupôsobení pri správe a plnení takýchto zmlúv, najmä v prípade poistného nároku vrátane poskytovania informácií o jednej alebo viacerých poistných zmluvách v súlade s kritériami, ktoré si zákazníci zvolia prostredníctvom webového sídla alebo iných médií, ako aj predloženie rebríčka poistných produktov vrátane ceny a porovnania produktov alebo poskytnutie zľavy z ceny poistnej zmluvy, keď zákazník môže na konci procesu priamo alebo nepriamo uzatvoriť zmluvu o poistení prostredníctvom webového sídla alebo iných médií.
Pričom doplniť nasledujúcu vetu za „....iných médií“:
Za distribúciu poistenia je považované finančné sprostredkovanie a/alebo finančné poradenstvo pre sektor poistenia.
„u) distribúcia zaistenia činnosti spočívajúce v poradenstve, navrhovaní alebo vykonávaní iných prípravných prác vedúcich k uzavretiu zmlúv o zaistení, uzatváraní takýchto zmlúv alebo spolupôsobení pri správe a plnení takýchto zmlúv, najmä v prípade poistného nároku vrátane prípadu, keď ich vykonáva zaisťovňa bez zásahu sprostredkovateľa zaistenia
Pričom doplniť nasledujúcu vetu za „ ....sprostredkovateľa zaistenia“:
Za distribúciu zaistenia je považované finančné sprostredkovanie a/alebo finančné poradenstvo pre sektor zaistenia.
„v) sprostredkovateľ poistenia je každá fyzická alebo právnická osoba s výnimkou poisťovne alebo zaisťovne, alebo ich zamestnancov a s výnimkou sprostredkovateľa doplnkového poistenia, ktorá za odmenu začína vykonávať alebo vykonáva činnosť distribúcie poistenia
„w) sprostredkovateľ zaistenia je každá fyzická alebo právnická osoba, iná než zaisťovňa alebo jej zamestnanci, ktorá za odmenu začína vykonávať alebo vykonáva činnosť distribúcie zaistenia
„y) distribútor poistenia je akýkoľvek sprostredkovateľ poistenia, sprostredkovateľ doplnkového poistenia alebo poisťovňa
„z) poradenstvo je poskytovanie osobných odporúčaní zákazníkovi(klientovi) buď na jeho žiadosť, alebo z iniciatívy distribútora poistenia v súvislosti s jednou alebo viacerými zmluvami o poistení.
V návrhu zákona bod 12. v bode m) sa prebral pojem odmeny zo smernice IDD, pričom predkladateľ nezadefinoval pojem „distribúcia finančnej služby“. V súčasnosti v platnom zákone 186 zadefinovaní finanční sprostredkovatelia a finanční poradcovia pre sektor poistenia sú podľa zákona o DPH osoby vykonávajúce sprostredkovanie poistenia. Smernica zavádza komplexnejšie pojmy distribúcie poistenia a distribúcie zaistenia, ktorých nedeliteľnou súčasťou je činnosť poradenstva. Sprostredkovatelia poistenia obzvlášť poisťovací makléri musia pri hľadaní komplexných riešení poistenia pre profesionálnych i neprofesionálnych klientov oslovovať špecifické poistné trhy a pooly maklérov ( na princípe FOS). Pravdepodobne v žiadnej inej krajine EÚ nie je rozdelenie vysokoodborného špecialistu na poistnom trhu -„zaistného makléra“ na finančného sprostredkovateľa pre sektor zaistenia a finančného poradcu pre sektor zaistenia. Preto navrhujeme prebrať do pojmov základné pojmy zo smernice, na ktoré sa bude v našich návrhoch odvolávať. Pre kontinuálne prepojenie nových pojmov a súčasného zákona je potrebné doplnenie doplniť niektoré vety.
2. v čl.I navrhujeme nový novelizačný bod v príslušnom poradí,
Navrhujeme zmeniť definície pre finančné sprostredkovanie § 2 ods. 4 a pre finančné poradenstvo v § 3 ods. 3.
Súčasné znenie §2 ods. 4
(4) Finančným sprostredkovaním v sektore poistenia alebo zaistenia okrem činností uvedených v odseku 1 je aj zisťovanie, hodnotenie a spracovávanie analýz poistného rizika v súvislosti s ponúkanými poistnými produktmi.
a súčasné znenie § 3 ods. 3
(3) Finančným poradenstvom v sektore poistenia alebo zaistenia okrem činností podľa odseku 1 je aj zisťovanie, hodnotenie a spracovávanie nestranných analýz poistného rizika.
Nahradiť jedným rovnakým textom:
§2 ods. (4) Finančným sprostredkovaním v sektore poistenia alebo zaistenia okrem činností uvedených v odseku 1 sú aj ostatné činnosti v rámci distribúcie poistenia alebo zaistenia.
§3 ods. (3) Finančným poradenstvom v sektore poistenia alebo zaistenia okrem činností uvedených v odseku 1 sú aj ostatné činnosti v rámci distribúcie poistenia alebo zaistenia.
Odôvodenie: V smernici IDD nie sú definované či predpísané činnosti pre sprostredkovateľa poistenia ako identifikácie rizík, analýzy poistného rizika.... Ide svojou prapodstatou o nedeliteľné špecifikum sektora poistenia voči iným finančným sektorom a službám.
Navrhnutým textom v odsekoch sa dopĺňajú ostatné činnosti pre ucelenosť definícií distribúcií poistenia a zaistenia.
3. v čl.I navrhujeme nový novelizačný bod v príslušnom poradí,
Navrhujeme doplniť nové paragrafy 12a poisťovací maklér a 12b podriadený poisťovací maklér
(1) Poisťovací maklér je osoba so sídlom, miestom podnikania alebo umiestnením organizačnej zložky na území Slovenskej republiky, ktorá vykonáva finančné sprostredkovanie pre sektor poistenia alebo zaistenia, najmä na základe zmluvy s poisťovňou/pobočkou poisťovne s iného členského štátu a/alebo klientom na základe zmluvy.
(1) Podriadený poisťovací maklér vykonáva sprostredkovanie poistenie v sektore poistenia alebo zaistenia na základe písomnej zmluvy s poisťovacím maklérom. V tom istom čase môže mať podriadený poisťovací maklér podpísanú uzavretú písomnú zmluvu najviac s jedným poisťovacím maklérom.
Prikladáme jasnú a komplexnú definíciu charakteristiky povolania poisťovacieho makléra, štandardnej profesie už vyše 300 rokov na poistnom trhu pôsobiacich najmä v sektore neživotného poistenia.
Poisťovací maklér ( angl. Insurance broker, nem. Versicherungsmakler, franc. Courtier d´assurance ) typ sprostredkovateľa poistenia, ktorý identifikuje, definuje a stanovuje významnosť a rozsah rizík hroziacich klientovi/záujemcovi o poistenie. Na poistnom trhu vyhľadáva optimálny rozsah a kvalitu poistného krytia pre definované poistiteľné riziká za účelom prevodu rizika z klienta na poisťovateľa poistnou zmluvou a na základe rizikovej analýzy spolupracuje s poisťovateľom na stanovení primeraných podmienok poistenia. Spoločne s klientom stanovujú výšku poistných súm/limitov plnenia a výšku spoluúčasti v súlade s identifikovanými a definovanými rizikami. Sumarizuje osobitné požiadavky na rozsah poistného krytia za účelom ich prerokovania s poisťovateľom. Vypracováva správu o analýze rizika za účelom získania adekvátneho poistného krytia od poisťovateľov. Vyhodnocuje jednotlivé návrhy poistného krytia od poisťovateľov a vypracováva zdôvodnenie najvýhodnejšej ponuky. S poisťovateľom prerokováva detailné znenie poistnej zmluvy. Predkladá klientovi konečný návrh poistnej zmluvy a pre klienta zrozumiteľným spôsobom ho oboznámi s rozsahom poistného krytia, výlukami z poistného krytia v poistných podmienkach a v osobitných ustanoveniach/dojednaniach poistnej zmluvy. Informuje klienta o prípadnom nesúlade medzi požadovaným a v poistnej zmluve uvedeným rozsahom poistného krytia. Zabezpečuje podpis poistnej zmluvy oboma zmluvnými stranami. Poskytuje servis pri správe poistnej zmluvy pravidelnou aktualizáciou poistnej zmluvy v rozsahu zmien u klienta na základe jeho informácií a podkladov. Spolupracuje pri vybavovaní nárokov a plnení plynúcich klientovi z poistnej zmluvy, najmä v súvislosti s udalosťami rozhodujúcimi pre vznik takýchto nárokov. Podpora klienta po vzniku poistnej udalosti, najmä pri dodržaní všetkých lehôt, ktoré sú pre klienta podstatné. Klientovi poskytuje konzultačné služby a radí vo forme osobných odporúčaní klientovi v oblasti poistenia v súlade so zásadami poctivého obchodného styku s odbornou starostlivosťou a v záujme práv a oprávnených záujmov klienta.
Na základe vyššie uvedeného si dovolíme tvrdiť, že pre klienta mať možnosť osloviť poisťovacieho makléra je príležitosť využiť top špecialistu a získať cez jeho servis maximálnu mieru ochrany finančného spotrebiteľa. Služby vyššie definovanej profesie od roku 2010 nemohli byť poskytované slovenskými subjektmi, čím sa snažíme len zvrátiť negatívny stav najprijateľnejšou formou do návrhu zákona a ukončiť diskrimináciu slovenských subjektov, ktorí dosiahnu preukázateľne maximálnu možnú mieru odbornosti. Poisťovací maklér môže byť odmeňovaný od poisťovne, s ktorou má zmluvu a/alebo po dohode od klienta na základe zmluvy.
Ide o najčastejší možný spôsob a v EÚ štandardný postup odmeňovania za komplexné služby makléra. Poisťovací maklér a jeho odborný garant by mali spĺňať najvyšší stupeň odbornej spôsobilosti, rovnako absolvoval odbornú skúšku s certifikátom; pre podriadených poisťovacích maklérov navrhujeme odbornosti min. vyšší stupeň a raz vykonať príslušnú skúšku minimálne pre stupeň vyšší.
Trvalé kontinuálne OFV pre vyššie stupne odbornej spôsobilosti bude klásť dôraz na kvalitu OFV a zvyšovanie miery konkurencie schopnosti subjektov na trhu, čo v konečnom prispeje k vyššej ochrane klienta a k zlepšovaniu poskytovanému servisu služieb.
4. v čl.I navrhujeme nový novelizačný bod v príslušnom poradí,
V zmysle nášho bodu 3 hromadnej pripomienky a k Čl.I bod21 navrhujeme doplniť do §13 ods. (2) podregistrov bod g) poisťovacích maklérov a bod h) podriadených poisťovacích maklérov
Bod (2 )
A) samostatných finančných agentov,
b) viazaných finančných agentov,
c) podriadených finančných agentov,
d) finančných poradcov,
e) finančných sprostredkovateľov z iného členského štátu v sektore poistenia alebo zaistenia.
f) sprostredkovateľov doplnkového poistenia
g) poisťovacích maklérov
h) podriadených poisťovacích maklérov
a zároveň upraviť v §13 ods. (5) na základe vyššie uvedenej zmeny
Každá osoba môže byť v rámci jedného podregistra podľa odseku 1 súčasne zapísaná iba v jednom z príslušných zoznamov podľa odsekov 2 až 4 okrem osôb zo sektora poistenia a zaistenia.
Doplnenie a duálne vykonávanie jednou fyzickou alebo právnickou osobou služieb agenta a makléra pre sektor poistenia je vzhľadom na dlhoročnú aplikačnú prax nevyhnutnosťou. Paragraf § 6 taxatívne dovoľuje mať zmluvu agenta len s finančnou inštitúciou a už dnes sa ukazuje nutnosť vykonávať niektoré činnosti nad rozsah písomných zmlúv s poisťovňami. Uvedený spôsob považujeme za najviac transparentné konanie subjektu voči klientovi, aký servis mu bude poskytovaný.
5. v čl.I navrhujeme nový novelizačný bod v príslušnom poradí,
Zmeniť príslušné paragrafy od §14 a ekvivalentne všetky príslušné texty doplniť za slovo finančný agent, „poisťovací maklér“
Vzhľadom na komplexnosť úpravy všetkých paragrafov a zosúladením príslušných právnych predpisov pre poisťovacieho makléra resp. podriadeného poisťovacieho makléra nie je možné popísať presne všetky presné zmeny paragrafového znenia.
6. v čl.I navrhujeme nový novelizačný bod v príslušnom poradí
Navrhujeme zaviesť transparentné kritéria do novely zákona § 22 ods. (3) podmienok na vykonávanie odborných skúšok pre stredný stupeň bez ohľadu na veľkosť asociácie na finančnom trhu a nepodmieňovať vykonávať povinne skúšky pre všetky sektory. NBS by mala zverejnením vyhlásiť transparentné podmienky na získanie licencie na vykonávanie skúšok.
Odôvodnenie: Od roku 2010 dodnes odhadujeme len príjmy za skúšky pre stredný stupeň vo výške 4 – 5 mil. Eur, z ktorých sa primeraná časť zisku dala reinvestovať do zlepšenia pre vyšší a najvyšší stupeň OFV.
7. v čl.I navrhujeme nový novelizačný bod v príslušnom poradí
doplniť do návrhu novely do § 33 nový bod 4g)
(g) Pred uzavretím poistnej zmluvy sprostredkovateľ poistenia je povinný poskytnúť zákazníkom| informáciu, či poskytuje poradenstvo o predávaných poistných produktoch a | informáciu, či sprostredkovateľ zastupuje zákazníka alebo či koná v prospech poisťovne a v jej mene. Zároveň sa zakazuje súbežne vykonávať činnosť finančnému agentovi pre sektor poistenia a poisťovaciemu maklérovi pre klienta pri danej poistnej zmluve.
Považujeme to jeden z hlavných prvkov zvýšenia ochrany spotrebiteľa v zmysle IDD KAPITOLY V čl. 18. i v nadväznosti na našu požiadavku vytvoriť poisťovacieho makléra. Vyjadrujeme nesúhlas, že podľa TAB_ ZHODY 1 ( strany 44 ) bolo korektne implementované z IDD do návrhu novely zákona.
V prípade, ak ministerstvo nevyhovie hromadnej pripomienke, žiadame uskutočnenie rozporového konania, na ktoré budú písomne pozvaní nižšie uvedení zástupcovia verejnosti:
Róbert Poór, SARM ( vzdelavanie@isarm.sk, Považská 17, 831 03 Bratislava 3 )
Tibor Bôrik, ( tibor.borik1@gmail.com, Rastislavova 61, 92101 Piešťany )
Oliver Borko, SARM ( vzdelavanie@isarm.sk, A.Kmeťa 155/30, 971 01 Prievidza )
Dušan Smoleňák, (dsmolenak@gmail.com, Druidská 899/1, 851 10 Bratislava )
Radovan Figura, ( radovan.figura@msig-europe.com, Komenského 1440/18, 900 01Modra )
Michal Bučko, (michal.bucko@brokerhouse.sk, Bebravská 13273/9, 821 07 Bratislava)

References: § 32
 § 22
 čl. 61
 § 22
 čl. 61
 § 27
 § 32
 §6
 §32
 § 42
 §4
 § 2
 § 3
 §2
 § 3

§2

§3
 §13
 §13
 § 6
 §14
 § 22
 § 33
 čl. 18